Olemme sisällyttäneet jokaiselle tuotesivulle mahdollisimman paljon tietoa, jotta vaatteen vuokraaminen verkkokaupan välityksellä olisi mahdollisimman helppoa. Kokotaulukko, sovituskuva ja –mittataulukko ovat kaikki apunasi, kun valitset oikeaa kokoa. Jos tuotteen istuvuus tai jokin muu askarruttaa sinua, autamme mielellämme. Olet myös erittäin tervetullut sovittamaan vaatteita Helsingin myymäläämme. Voimme myös avustaa oikean koon valinnassa esimerkiksi videopuhelun avulla!